किला के स्वालेनगर इलाके में रहने वाले किश्वर अली मंगलवार शाम आठ बजे घर के सामने मस्जिद में नमाज पढ़ने को जा रहे थे। सड़क पार करते समय एक टेंपो ने उन्हें टक्कर मार दी। उन्हें उनके घर वाले पहले एक निजी अस्पताल ले गए, लेकिन वहां उन्हें भर्ती करने से इनकार कर दिया गया। इसके बाद उन्हें जिला अस्पताल ले जाया गया, जहां डॉक्टरों ने उन्हें मृत घोषित कर दिया। हादसे के बाद टेंपो का ड्राइवर घटनास्थल पर ही टेंपो छोड़कर भाग गया। इसके अलावा बुधवार सुबह करीब सात बजे चौपुला चौराहे पर रोडवेज और टेंपो की टक्कर हो गई। टेंपो में सवार पुराना शहर के सतीपुर इलाके के विनोद घायल हो गए। पुलिस ने बस को कब्जे में ले लिया, जबकि ड्राइवर भाग गया।